alexandrainst/scandi-wiki huggingface dataset:
Hollingworth Lake

Hollingworth Lake er ein innsjø nær Hollingworth i Littleborough i Rochdale i Stor-Manchester i England. Han har eit areal på 0,53 km² og ein omrkins på 4,0 km.

Historie
I 1793 vart Rochdale Canal bygd med Hollingworth Lake som hovudvasskjelde med tre jorddemningar. Innsjøen stod ferdig i 1800, fire år før kanalen. Dei lokale mølleeigarane var redde for at kanalen skulle ta vatn frå elvane som dreiv møllene.

Rundt 1850 fekk James Sladen løyve av eigarane , Rochdale Canal Company, å setje ut to dampbåtar på kanalen, men dette vart ikkje ein suksess. Etter kvart vart innsjøen gradvis meir popuær og det vart bygt sju hotell med store ballsalar og parkanlegg. Etter kvart vart det òg bygd fleire hotell. 

Under den første verdskrigen vart det ein stor treningsleir i Ealees Valley. Etter krigen vart innsjøen mindre populær som feriestad og turistindustrien minka. 

Området er i dag eit fritidsområde.

Kjelder 
Denne artikkelen bygger på «Hollingworth Lake» frå ,  den 28. mars 2010.

Bakgrunnsstoff 
 Rochdale Canal Hollingworth Lake 
 Country park 
 Hollingworth Lake Sailing Club
 Bilete frå Hollingworth Lake

Innsjøar i England
Geografi i Stor-Manchester
Hornsea Mere

Hornsea Mere er den største naturlege innsjøen i Yorkshire
og ligg vest for Hornsea i East Riding. Han har eit areal på 1,89 km², er 3,2 km lang, 1,2 km brei og 3-4 meter på det djupaste. Innsjøen er ein populær turistattraksjon med aktivitetar som roing, segling, båtturar og fisking. 

Området har status som Special Protection Area (særskild verneområde) på grunn av det grunne vatnet med mange myrplanter. Her finst mange fugleartar gjennområdet, og særleg viktig er trekkfuglbestanden av snadreand.

Kjelder 
Denne artikkelen bygger på «Hornsea Mere» frå ,  den 28. mars 2010. 
 oppgav desse kjeldene:

Bakgrunnsstoff
Kort skildring 
Special Protection Area 

Innsjøar i England
Geografi i East Riding of Yorkshire
Site of Special Scientific Interest i England
Yorkshire

Yorkshire er det største av dei tradisjonelle grevskapa i England, med eit areal på omkring 15 000 km² og omkring fem millionar innbyggjarar. Det vart frå gammalt av delt inn i tre delar, kalla, West, North og East Riding. Ordet riding var ei forvansking av det norrøne þriðing, som tyder «tredjedel»; området hadde ein lang periode eit sterkt skandinavisk innslag. 

Det meste av det tradisjonelle Yorkshire utgjer no regionen Yorkshire og Humber, som er delt inn i fleire grevskap og sameinte styresmakter. 

Emblemet for Yorkshire er den kvite rosa til huset York. 1. august feirar ein Yorkshire Day, ein lokal høgtidsdag der det vert feira og alle borgarmeistrane og andre leiarar samlar seg. Under feiringa demonstrerer ein fleire lokale skikkar som ikkje finst elles i England, som til dømes Long Sword Dance. 

Yorkshiredialekten vert kalla «tyke», noko som òg er eit kallenamn for personar frå Yorkshire.

Kjelder 
 Denne artikkelen bygger på «Yorkshire» frå , den 28. mars 2010.
Hunstrete Lake

Hunstrete Lake  er ein gammal innsjø på 0,02 km². To nyare innsjøar vart bygt like ved i 1990-åra. Dei ligg like sør for landsbyen Hunstrete i Somerset, sør for Bristol i England og 11 km vest for Bath. Innsjøen er omringa av tre og i nordvest glir trea over i Lord's Wood i Pensford. 

Innsjøen vert nytta til hobbyfiske og er kjend for karpe og suter.

Kjelder 
Denne artikkelen bygger på «Hunstrete Lake» frå ,  den 28. mars 2010. 
 oppgav desse kjeldene:

Geografi i Somerset
Innsjøar i England
Little Britain i Buckinghamshire

Little Britain er ein innsjø som ligg mellom Cowley i Stor-London og  Iver i Buckinghamshire i England. Han er ein del av Colne Valley Regional Park, som dekkjer Colnedalen. Dette namnet vert ofte uformelt nytta om innsjøen, som har ei form som liknar Dei britiske øyane med mange små øyar. 

Innsjøen er kjend for at det finst fleire mindre vanlege vassfuglar her, som snadreand og toppdykkar, samt mange meir vanlege artar som knoppsvane og fiskehegre. Innsjøen ligg mellom Frays River og River Colne.

Kjelder
Denne artikkelen bygger på «Little Britain, Buckinghamshire» frå ,  den 28. mars 2010.  
 

Innsjøar i England
Geografi i Buckinghamshire
Loughrigg Tarn

Loughrigg Tarn er ein liten innsjø i Lake District i Cumbria i England. Han ligg nord for Lake Windermere, like nord for landsbyen Skelwith Bridge og ved foten av Loughrigg Fell. Namnet Loughrigg Tarn er ein unødvendig repetisjon, sidan loughrigg tyder 'ryggen av innsjøen' og tarn tyder 'tjern'.

Kjelder
Denne artikkelen bygger på «Loughrigg Tarn» frå ,  den 28. mars 2010.  
 
Innsjøar i Cumbria
Lake District

Lake District er eit fjellendt område i Nordvest-England. Det ligg i Cumbria og er den einaste staden i England der ein finn høgder over 3000 fot, det vil si drygt 900 meter, over havnivå. Området vart populært som turmål på byrjinga av 1800-talet, då diktarane William Wordsworth, Samuel Taylor Coleridge og Robert Southey skreiv om det. Dei tre vart kjende som Lake Poets. Sidan 1951 har store delar av området vore del av Lake District nasjonalpark.

Geografi 

Området er omkring 55 km langt og breitt. Den siste istida enda for omkring 15 000 år sidan og etterlet det landskapet ein finn i parken, med breie u-dalar og mange innsjøar (lakes) som har gjeve namn til området. Dei høgastliggande områda er steinete, medan ein lenger ned finn myr med lyngvekst. Under tregrensa finst gammal eikeskog side om side med furu som vart planta ut på 1800-talet. På grunn av mykje nedbør i området er bakken ofte gjennomtrukken av vatn. 

Det høgaste punktet i parken, og i England, er Scafell Pike, med ei høgd på 978 moh.

Kjelder 

 Denne artikkelen bygger på «Lake District» frå ,  den 28. mars 2010.

Bakgrunnsstoff
Maldon Marine Lake

Maldon Marine Lake er ein innsjø i Maldon, ein liten historisk by ved estuaret til River Blackwater i Essex i England. Innsjøen vart skapt i 1905 og har vorte eit populært fritidsområde. Innsjøen har saltvatn. 

Etter ei dødsulukke i 2005 vart innsjøen stengd for all bading etter at styresmaktene vart saksøkt.

Kjelder
Denne artikkelen bygger på «Maldon Marine Lake» frå ,  den 28. mars 2010.  
 

Innsjøar i England
Geografi i Essex
Indirekte val

Indirekte val er eit val der veljarane (dei som har stemmerett) vel valpersonar, ofte kalla elektorar, som gjer det endelege valet. Valet av presidenten i USA skjer på denne måten, der kvar delstat vel eit tal elektorar, som møtest for å foreta valet.

Val av ordførar i dei fleste kommunar i Noreg skjer ved indirekte val: Kommunestyret, vald ved direkte val, vel ordførar. Frå 1999 har det vore direkte val av ordførar i ein del kommunar.

Ein del land, til dømes Tyskland, Italia, Tsjekkia, Estland, Latvia og Ungarn, har indirekte val av president: Presidenten blir vald av nasjonalforsamlinga.

I eit parlamentarisk system kan ein seie at statsminister blir vald indirekte, då støtte i den direkte valde nasjonalforsamlinga er grunnlaget for kven som blir statsminister.

I Noreg var det frå Grunnlova blei vedteken i 1814 og fram til unionsoppløysinga i 1905 eit valsystem der veljarane valde valmenn som igjen valde stortingsrepresentantane. Tanken med valmenn var mellom anna at dei skulle vere betre skikka enn veljarane til å bestemme kven som skulle sitje på Stortinget. Politiske parti vart ikkje danna før på 1880-talet. Systemet vart etter kvart kritisert som lite demokratisk, og frå 1905 gjekk Noreg over til fleirtalsval i einmannskrinsar.

Val
Statsrett
Malthouse Broad

Malthouse Broad er ein innsjø ved Ranworth i Norfolk Broads i England.

«Helen of Ranworth» er ein tradisjonell halmpram, ein båt som brukte å frakte bort halminnhaustinga. Denne fraktar i dag passasjerar frå Malthouse Broad til Ranworth Broad.

Kjelder
Denne artikkelen bygger på «Malthouse Broad» frå ,  den 28. mars 2010.  
 

Innsjøar i England
Geografi i Norfolk
Martin Mere

Martin Mere er ein innsjø nær Burscough i Lancashire i England på West Lancashire kystslette. Innsjøen er eit stort myrområde som før det vart drenert var den største ferskvassjøen i England.

Historie
Martin Mere vart danna ved slutten av den siste istida, då vatn fylte senkingar i terrenget. Sidan den gong har vassnivået falle og stige. I 1692 starta Thomas Fleetwood frå Bank Hall å grave ein kanal for å drenere innsjøen. Det vart gjort vidare forsøk på å drenere innsjøen i 1780-åra, men det var først på midten av 1800-talet at dreneringa starta effektivt ved hjelp av dampdrivne pumper. Gardar og handelsgartneri vart oppretta i det rike, tørrlagte jordsmonnet.

Kjelder 

Denne artikkelen bygger på «Martin Mere» frå ,  den 28. mars 2010. 
 oppgav desse kjeldene:

Bakgrunnsstoff

Innsjøar i England
Geografi i Lancashire
Mere Sands Wood

Mere Sands Wood er eit 42 hektar stort naturreservat vest i Lancashire i England, forvalta av The Wildlife Trust for Lancashire, Manchester & North Merseyside. Det ligg om lag 8 km frå Ormskirk. Namnet kjem frå då område strekte seg til breidda av Martin Mere.

Reservatet består av innsjøar, gammal breiblad- og barskog, sandete, fuktige enger og lyngheier. Desse ligg oppå lag av sand og torv som er avleiringar etter den siste istida. Mellom 1974 og 1982 vart det grave ut sand i område for for glasproduksjon.. Staden vart omgjort til eit naturreservat då utvinninga var over.. Reservatet har status som Site of Special Scientific Interest (stad av særskild vitskapleg interesse) på grunn av geologien her.

Kjelder 

Denne artikkelen bygger på «Mere Sands Wood» frå ,  den 28. mars 2010. 
 oppgav desse kjeldene:

Bakgrunnsstoff 
Wildlife Trust

Innsjøar i England
Site of Special Scientific Interest i England
Geografi i Lancashire
Naturreservat i England
Orchardleigh Lake

Orchardleigh Lake (òg skrive Orchardlea) er ein 11 hektar stor kunstig innsjø like nord for Frome i Somerset i England. Han vart laga då ein demde opp ei av sideelvane til Frome. I dag vert innsjøen nytta til sportsfiske, og fuglekikking. 

Det ligg ei lita øy på vestsida av innsjøen der St Mary's Church ligg. Kyrkja vart bygd på 1200-talet og vart kraftig renovert av Sir George Gilbert Scott, for W. A. Duckworth, i 1878. Kyrkja er i dag freda. Det vert ofte halde bryllaup i kyrkja. Det går ei gangbru over til øya frå fastlandet. 

Det er i røynda to innsjøar ved Orchardleigh. Den minste innsjøen inneheld øya med kyrkja og ein langt større innsjø ligg 150 meter gjennom eit lite skogområde. 

Det er ein del sjøfugl å sjå ved innsjøen, mellom anna dvergdykkar, toppdykkar og knoppsvane, samt overvintrande toppand og taffeland.

Galleri

Kjelder 
Denne artikkelen bygger på «Orchardleigh Lake» frå ,  den 28. mars 2010. 
 oppgav desse kjeldene:

Geografi i Somerset
Innsjøar i England
Radipole Lake

Radipole Lake er ein innsjø i elva Wey ved kystbyen Weymouth i Dorset. Tidlegare høyrte innsjøen til landsbyen og soknet Radipole. Vestsida av innsjøen ligg i dag i den moderne forstaden Southill. Innsjøen er eit naturreservat forvalta av Royal Society for the Protection of Birds fordi han er eit viktig habitat for sivkratt-fuglar. Innsjøen renn ut i Weymouth Harbour.

Bakgrunnsstoff 
 Weymouth and Portland byråd om Radipole Lake 
 RSPB
 Bilete

Kjelder
Denne artikkelen bygger på «Radipole Lake» frå ,  den 28. mars 2010.  
 

Naturreservat i England
Site of Special Scientific Interest i England
Geografi i Dorset
Innsjøar i England
Ranworth Broad

Ranworth Broad er ein innsjø i The Broads i Norfolk i England. Han er ein del av eit naturreservat forvalta av Norfolk Wildlife Trust. Ranworth Broad har eit flytande vitjingssenter, ei gangbru og ein gøymestad for fuglekikking.

Kjelder
Denne artikkelen bygger på «Ranworth Broad» frå ,  den 28. mars 2010.  
 

Innsjøar i England
The Broads
Geografi i Norfolk
Valkollegium

Eit valkollegium eller eit elektorat er ein institusjon blir nytta ved indirekte val. I motsetnad til direkte val der veljarane vel sine representantar direkte, vel veljarane i eit indirekte val eit valkollegium, som består av valmenn, som igjen skal velje representantane. Det viktigaste argumentet for oppretting av valkollegium i staden for direkte val har vore at valmennene vil ha betre kvalifikasjonar for å gjere vala. På denne måten kan systemet også tolkast i retning av manglande tillit til folk si eiga dømmekraft.

Valkollegium blir mellom anna nytta ved val av President i USA, der systemet ved presidentvalet i 2000 bidrog til at George W. Bush blei vald til president i staden for Al Gore. Eit fleirtal av veljarane støtta Gore. Men eit valkollegium, som alle andre valde forsamlingar, kan aldri vere 100 % representativt. Bush fekk ved valet eit fleirtal blant valmennene, og vart vald til president.

Medan valkollegia i USA blir valde med valet som einaste oppgåve, er valkollegium i andre land institusjonar med fleire oppgåver. Dette vil vere tilfelle i land der parlamentet vel president, som i Tyskland.

Valkollegium blir brukt i svært mange andre typar organisasjonar, som til dømes i religiøse organisasjonar. Lokale avdelingar vel då representantar til kongress, landsmøte eller liknande, som vel toppleiinga i organisasjonen.

Demokrati
Statsrett
Redgrave Pinsent Rowing Lake

Redgrave-Pinsent Rowing Lake er ein innsjø og roarena i Storbritannia, kalla opp etter dei olympiske meistrane i roing, Sir Steve Redgrave og Sir Matthew Pinsent. Innsjøen og naustet er utforma særskild med tanke på ro-trening og har fasilitetar for trening, medisin og vitskap for det det britiske rolandslaget. 

Innsjøen ligg sør i Oxfordshire i soknet Eye & Dunsden mellom Reading og landsbyen Sonning Eye. Innsjøen vart danna av oppmudring av delar av Caversham Lakes, ei rekkje innsjøar ved Themsen. Budsjettet var på £13 millionar og innsjøen vart offisielt opna i april 2006 av dei to roarane innsjøen er kalla opp etter.

Kjelder 
Denne artikkelen bygger på «Redgrave Pinsent Rowing Lake» frå ,  den 28. mars 2010. 
 oppgav desse kjeldene:

Bakgrunnsstoff 
 Land & Water: Redgrave Pinsent Rowing Lake
 Besøk av Steve Redgrave
 Informasjon frå Amateur Rowing Association

Innsjøar i England
Skipingar i 2006
Geografi i Oxfordshire
Idrettsanlegg i England
Semerwater

Semerwater er den største naturlege innsjøen i North Yorkshire i England. Han er 800 meter lang og ligg i hjartet av Wensleydale, ovanfor den kortaste elva i England, Bain. Innsjøen vert nytta til kanopadling, brettsegling, segling og fisking. Det ligg tre landsbyar i nærleiken, Stalling Busk, Countersett og Marsett

Kjelder
Denne artikkelen bygger på «Semerwater» frå ,  den 28. mars 2010.  
 

Innsjøar i England
Geografi i North Yorkshire
Kroppsmasseindeks

Kroppsmasseindeks eller KMI, på engelsk body mass index eller BMI, er ein enkel formel som blir brukt til å vurdere om ein person er over- eller undervektig eller har normal vekt. Formelen gir ikkje noko eksakt resultat. KMI-verdien skil ikkje mellom kroppsfeitt og musklar. Kroppsbyggarar kan ha ein KMI på over 25 utan å vere overvektige.

Formel 
Formelen for å regne ut KMI er:

Eksempel 
 =

KMI-verdiar 
 KMI på under 18,5 = undervektig.
 KMI på mellom 18,5 og 24,9 = normal kroppsvekt.
 KMI på mellom 25 og 29,9 = overvektig.
 KMI på 30 og over = fedme.
 KMI på 35 – 39,9 = fedme, klasse II.
 KMI på 40 og over = fedme, klasse III (ekstrem fedme).

Bakgrunnsstoff 
 BMI-kalkulator.no 
 Utrekning av KMI hos NRK Nitimen 
 Utrekning av KMI hos Medisinfagskolen
 Utrekning av BMR, BMI og optimal treningspuls 

Helse
Serpentine

Serpentine (òg kalla Serpentine River) er ein 11 hektar stor kunstig innsjø i Hyde Park i London i England, skapt i 1730. Sjølv om namnet vert nytta om heile innsjøen, er det i røynda berre den austlege halvdelen som heiter Serpentine. Serpentine Bridge, som markerer grensa mellom Hyde Park og Kensington Gardens, markerer òg vestgrensa for Serpnetine. Den lange og smale vestlege halvdelen av innsjøen heiter i røynda Long Water. Serpentine, som tyder «slange», har fått namnet sitt er den svingande forma.

Geografi 

Opphavleg fekk innsjøen vatn frå Westbourne i den italienske hagen i den nordvestlege enden av Long Water. Westbourne slutta å føre vatn til Serpentine i 1834, då elva hadde vorte altfor forureina, og han får no vatn pumpa frå Themsen. The Long Water går søraustover frå dette punktet til Serpentine Bridge, der innsjøen svingar brått austover. I austenden renn vatnet ut av innsjøen via ei sluse i demninga. Historisk rann vatnet sørover dette punktet og markerte grensa mellom Westminster og Kensington, men etter 1850 har elva vorte omdirigert til ein kulvert og under bakken før ho munnar ut i Themsen nær Chelsea Bridge.

Innsjøen er relativt grunn og den største djupna er 12 meter.

Biletgalleri

Bakgrunnsstoff 
 Offisiell heimeside 
 Solarshuttle
 360°-panorama av Serpentine

Kjelder 
Denne artikkelen bygger på «Serpentine (lake)» frå ,  den 28. mars 2010. 
 oppgav desse kjeldene:

Innsjøar i England
Parkar i London
Skipingar i 1730
Shard End Lake

Shard End Lake er ein menneskeskapt innsjø i Shard End-området i Birmingham i West Midlands i England. Innsjøen vart skapt ut av eit gammalt dagbrot og ligg vest for Yorks Wood. Han vert forvalta av Kingfisher Country Park.

Kjelder
Denne artikkelen bygger på «Shard End Lake» frå ,  den 28. mars 2010.  
 

Geografi i West Midlands
Innsjøar i England
Muttler

Muttler er eit 3 294 meter høgt fjell, det høgste i Samnaunfjella. Fjelltoppen ligg i kommunen Samnaun i kantonen Graubünden i Sveits.  

Nord- og vestsidene av Muttler består av samanhengande steinurder. Nordaustsida er bratt og stuper fleire hundre meter ned i dalen Val Sampuoir. Fjellet er nesten fritt for isfelt, einast ein liten isbre på vestsida av toppen.

Ein topptur til Muttler er ganske grei å gjennomføre. Både frå Samnaun og frå Engadin finst det merka klatrestiar.

Frå Muttler ser ein både fjella kring Zugspitze, over til  Ötztalfjella (Wildspitze, Weißseespitze, Weißkugel), Ortlerfjella, Berninafjella, Silvretta og området kring Säntis. I klarver kan ein også få auge på Bodensjøen.

Kjelder
Denne artikkelen bygger på «Muttler» frå ,  den 28. mars 2010.

Bakgrunnsstoff
Muttler auf summitpost.org (englisch)

Fjell i Alpane
Fjell i Sveits
Fjell i Graubünden
Stammerspitze

Stammerspitze, også kalla Piz Tschütta, er det nest høgste fjellet i Samnaunfjella. Fjelltoppen er 3 254 meter høg og ligg i kommunen Samnaun i kantonen Graubünden i Sveits. Toppen ligg i kring tre kilometer nordvest for toppen av Muttler,  høgste fjellet i Samnaunfjella. 

Ein liten isbre ligg nordaust for fjelltoppen.

Ei bestiging av Stammerspitze vert rekna som vanskeleg, og vert stendig meir krevjande. Grunna opptininga av permafrosten og den underliggjande dolomittsteinen, vert klatreruta lausare og farlegare.

Den høgste toppen på Stammerspitze vart kliven fyrste gongen den 16. august 1884. Ein professor K. Schulze frå Leipzig hadde fylgje med  Johann Nell og Seraphim Kuppelwieser.

Kjelder
Denne artikkelen bygger på «Stammerspitze» frå ,  den 28. mars 2010.  
 

Fjell i Alpane
Fjell i Sveits
Guadalajara i Jalisco

Guadalajara er den nest største byen i  Mexico. Han er delstatshovudstad for Jalisco, og er den største byen i delstaten. Ved folketeljinga i 2020 hadde byen eit folketal på , medan Guadalajara storbyområde har eit folketal på . Det gjer det til det tredje største byområdet i Mexico.

Byen har namn etter Guadalajara i Spania, fødestaden til conquistadorleiaren Nuño de Guzmán. Han vart grunnlagd i 1542 etter at conquistadorar hadde skipa fleire busetnader i området. På 1700-talet hadde han vokse til den andre største byen i Mexico, etter store migrasjonar til koloniane på 1720- og 1760-talet. Under den mexicanske sjølvstendekrigen skipa sjølvstendeleiaren Miguel Hidalgo y Costilla den fyrste revolusjonære regjeringa i Mexico her i 1810. I 1929 enda Cristerokrigen innanfor bygrensene då president Plutarco Elías Calles utropte Grito de Guadalajara. Byen fortsette å veksa gjennom 1900-talet. Byområdet nådde 1 million innbyggjarar på 1960-talet, og gjekk forbi 3 millionar på 1990-talet. I 2018 gjekk folketalet forbi 5 millionar.

Kjelder 

«Guadalajara: by i Mexico» (14. februar 2009). I Store norske leksikon. Fri artikkel henta 18. juni 2015.

Denne artikkelen bygger på «Guadalajara» frå ,  den 18. juni 2015 og 6. september 2022.

Bakgrunnsstoff 

 www.guadalajara.gob.mx 

Byar i Mexico
Jalisco
Helgenattributt

Helgenattributt er det kjenneteiknet helgenar vert avbilda med.  Dette er ofte den reiskapen som vart nytta til å pine og drepe helgenen om han var ein martyr. Andre attributtar kan visa til kven helgenen var eller noko han er kjend for, til dømes gjennom symbol som bispestav, ei bok (Bibelen) eller ei kyrkje.

Heilage Laurentius vert til dømes avbilda med ein jarnrist i handa av di han leid martyrdøden ved å verte steikt på ein rist. Etter same prinsipp vert den norske helgenkongen Olav den heilage avbilda med ei stridsøks i handa, ettersom han vart så skada av eit øksehogg i beinet under slaget på Stiklestad at han gav opp kampen og la seg forsvarslaus til mot ein stor stein, der han vart drepen av eit sverdkutt og eit spydstikk, slik Snorre Sturlason gjer greie for i soga si om Olav den heilage i Heimskringla. Den norske helgenen Sunniva vert avbilda med ei klippeblokk i handa. Dette viser til soga om at ho leid martyrdøden under eit steinras i ei hole på øya Selja i Nordfjord.

Kjelder

Bakgrunnsstoff

Kristen kunst
katolske helgenar
norske helgenar
Piz Nair

Piz Nair er eit 3 057 meter høgt fjell i kantonen Graubünden i Sveits. Fjellet høyrer til Albulafjella og ligg ved skiutfartsstaden Corviglia, nær ved St. Moritz.

Toppen er lett å nå då det går kabelvogn til ei høgde ikkje langt unna sjølve toppunktet.

Kjelder
Denne artikkelen bygger på «Piz Nair» frå ,  den 29. mars 2010.  
 

Fjell i Alpane
Fjell i Sveits
Fjell i Graubünden
Schwarzhorn

Schwarzhorn eller Flüela Schwarzhorn er eit 3 146 meter høgt fjell i kantonen Graubünden i Sveits. Fjellet, som er det høgste i nærleiken av Davos og høyrer til Albulafjella, ligg i kring to kilometer sør for Flüelapasset.

Frå fjelltoppen har ein eit vidt utsyn. I klart ver skal ein kunne sjå både Mont Blanc, så vel som Grossglockner.

Kjelder 

Denne artikkelen bygger på «Schwarzhorn» frå , den 29. mars 2010. 

Fjell i Alpane
Fjell i Sveits
Fjell i Graubünden
Wendenhorn

Wendenhorn er eit 3 023 meter høgt fjell i Uri-Alpane. Fjellet ligg sør for Titlis og nord for vegen over Sustenpasset. Kantongrensa mellom dei sveitsiske kantonane Uri og Bern går over fjelltoppen.

Heile fjelltoppen består av berg, omrama av ein liten isbre kalla 'Chli Sustlifirn'. Trass i at isbreen Chli Sustlifirn er liten, er han full av bresprekker.

Utgangspunkt for ein tur til topps er Sustenbrüggli (1 907 m) i Sustenpassstrasse. Lettaste oppstiginga går direkte frå Sustenbrüggli eller over 'Sustlihütte' opp til fjellfoten og derifrå opp Chli Sustlifirn. Over isbreen kliv ein til fjellskaret mellom Fünffingerstöck (2 994 m) og sjølve Wendenhorn. Derifrå er det klatring langs vestegga (vanskegrad II-III) til fjelltoppen.

Kjelder
Denne artikkelen bygger på «Wendenhorn» frå ,  den 29. mars 2010.

Bakgrunnsstoff
 Foto vom Sustenpass aus 

Fjell i Alpane
Fjell i Sveits
Fjell i Bern
Fjell i Uri
Musekløver

Musekløver (Trifolium dubium) er ein plante i erteblomfamilien. Den har liggjande eller opprett stengel, 3-4 mm lange øyreblad, jamnlange med bladskaftet. Musekløver har runde lysegule hovud på skaft lengre enn støttebladet. 

Plant er vanleg i Europa. I Noreg finst den på tørre bakkar i kyst- og fjordstrøk frå ytre Oslofjorden til Hardanger og Bergen, og somme stader lenger nord til Kristiansund. Musekløver blomstrar i juni.

Planta er den som vanlegvis blir rekna som shamrock, trekløveret som er eit nasjonalt symbol for Irland.

Kjelder 
 Johannes Lid: Norsk og svensk flora. Andre utgåva. 1974. Oslo. Det Norske Samlaget. ISBN 82-521-0297-2.
Referansar

Bakgrunnsstoff 
 Den virtuella floran 

Erteblomfamilien